**Liebe ist für alle da** (’rakkaus on kaikkia varten’, lyhennetään **LIFAD**) on saksalaisen industrial metal -yhtyeen Rammsteinin kuudes studioalbumi. Albumin nimi varmistui, kun Rammsteinin kitaristi Paul Landers kertoi nimen *RockOne*-musiikkilehdessä.

Albumi julkaistiin 16. lokakuuta 2009, ja sen ensimmäinen single "Pussy" julkaistiin 18. syyskuuta 2009. Singlen b-puolena julkaistiin tulevalta albumilta kappale *Rammlied*. Toisena singlenä julkaistiin kappale "Ich tu dir weh" ja kolmantena "Haifisch". 

Albumista on normaalin yhden CD:n version lisäksi tupla-CD-versio, jossa on viisi bonuskappaletta. Albumin tuottajana toimi Jacob Hellner, joka on työskennellyt yhtyeen kanssa alusta asti. Albumilla on viiden edellisen Rammsteinin levyn tapaan 11 kappaletta.

Kappaleet
---------

Kaikki kappaleet säv. ja san. Rammstein. 

|  |
| --- |
| Nro | Nimi | Kesto |  |
| 1. | Rammlied (Ramm.laulu) | 5.20 |
| 2. | Ich tu dir Weh (Satutan sinua) | 5.02 |
| 3. | Waidmanns Heil (Metsästäjän tervehdys) | 3.33 |
| 4. | Haifisch (Hai) | 3.45 |
| 5. | B\*\*\*\*\*\*\*\* (Bückstabü, yhtyeen keksimä sana: "Mitä vain haluat") | 4.15 |
| 6. | Frühling in Paris (Kevät Pariisissa) | 4.45 |
| 7. | Wiener Blut (Wieniläinen veri) | 3.53 |
| 8. | Pussy (Pillu) | 4.00 |
| 9. | Liebe ist für alle da (Rakkaus on kaikkia varten) | 3.26 |
| 10. | Mehr (Lisää) | 4.09 |
| 11. | Roter Sand (Punainen hiekka) | 3.59 |

| Erikoisversion bonuskappaleet |
| --- |
| Nro | Nimi | Kesto |  |
| 1. | Führe mich (Johda minua) | 4.34 |
| 2. | Donaukinder (Tonavan lapset) | 5.18 |
| 3. | Halt (Pysähdy) | 4.20 |
| 4. | Roter Sand (Orkesteriversio) (Punaninen hiekka) | 4.06 |
| 5. | Liese (Liisa) | 3.56 |

Albumin vaiheet
---------------

Rammstein ilmoitti kotisivuillaan 3. marraskuuta 2008, että uuden albumin esituotanto oli saatu valmiiksi Berliinissä ja yhtyeen rumpali Christoph Schneiderin oli matkustanut Los Angelesiin valmistelemaan rumpuäänityksiä ja tapaamaan tuotantotiimiä, johon kuuluivat Rammsteinin kaikki albumit tuottaneen Jacob Hellnerin lisäksi Ulf Kruckenberg ja Florian Ammon. Yhtye ilmoitti lopullisten äänitysten alkavan 9. marraskuuta San Franciscon studiolla, jossa yhtye oli useamman viikon. Uuden albumin ilmestymisajankohtaa ei vielä kerrottu ja se tunnettiin toistaiseksi nimellä "Operaatio Albumi 6".*lähde?* Myös Rammsteinia paljon kuvannut Olaf Heine liittyy joukkoon kuvaamaan albumin valmistumista.

11. marraskuuta yhtye lisäsi kotisivuilleen ensimmäisen studiovideonsa, jossa Schneider soittaa rumpuja uuteen kappaleeseen, jonka nimi on ilmeisesti "Mehr", suomeksi "Enemmän". Kappale on videolla vielä demoasteella, eikä siinä ole vielä kitaroita, ainoastaan basso ja syntikat sekä hyvin pienellä äänellä kuuluva laulaja Till Lindemannin laulu. Kertosäkeessä kuulee heikosti Lindemannin laulavan juuri sanasta "mehr". Rammsteinin virallinen YouTube-kanava lisäsi myös videon YouTubeen, jossa videon nimi on myös nimellä "meeehr". Videon yhteydessä Christoph Schneider totesi tehneensä parhaansa, ja tuottaja Jacob Hellner lisäsi, että heillä on ollut mahtava viikko Henson studiolla ja kertoi, että Schneider teki todelliset "tappoversiot" kappaleista ja on todella tyytyväinen. Hän myös kertoi, että Schneiderilla on ollut rumpujen äänityksien aikana kovat paineet ja nyt ei voi muuta kuin onnitella Christophia.

Rammsteinin virallisessa uutiskirjeessä 21. marraskuuta 2008 luki, että tuotanto kestää kauan ja että jos asiat menevät suunnitelmien mukaan, ensimmäinen single ilmestyy ennen vuoden 2009 kesää ja uusi albumi ennen vuoden 2009 syksyä. Uutiskirjeessä luki myös, että Rammstein aloittanee vuoden 2009 loppupuolella kiertueen, joka kestää pitkälle vuoden 2010 puolelle.

Rammsteinin virallisella kotisivulla kerrottiin helmikuussa 2009, että ensimmäinen osa studionauhoituksista oli valmis ja että miksaukset aloitetaan maaliskuun puolivälissä ja kestävät 6-8 viikkoa.

Rammstein julkaisi 4. toukokuuta 2009 syksyllä alkavan kiertueen. Kiertue alkoi 8. marraskuuta Lissabonista, Portugalista ja päättyi 19. joulukuuta Berliiniin. Suomi ei kuulunut kiertueohjelmaan. Kiertue sisälsi muun muassa yhdeksän Saksan konserttia.

Vuoden 2009 uuden kiertueen liput tulivat ennakkomyyntiin kesäkuussa Rammsteinin omassa nettikaupassa RammsteinShopissa, sekä muilla lippupalveluilla. Valtavan käyttäjäryntäyksen vuoksi RammsteinShop kaatui lipunmyynnin alettua, joten Pilgrim joutui sulkemaan palvelimensa muutamaksi päiväksi.

Saksalainen musiikkilehti Metal Hammer haastatteli kesällä 2009 Rammsteinin manageri Emanuel Fialikia, joka kertoi tulevasta levystä:

> »Henkilökohtaisesti tämä on minulle suurin yllätys sitten poikani syntymän. Se on hienointa mitä olen tänä vuonna tähän mennessä kokenut. Olen todella yllättynyt että kaikkien näiden vuosien jälkeen Rammstein on jälleen pystynyt kehittymään. Yksikään fani ei varmasti tule pettymään albumiin, vaikka se sisältääkin muutamia musiikillisia yllätyksiä. Yhdellä sanalla kuvattuna; olen ihastunut. Yhtye on juuri viimeistelemässä albumiaan. Musiikillisesti se on voimakas niin kuin Mutter, ja samaan aikaan melodinen niin kuin Sehnsucht - se juuri on saanut minut ihastumaan. Kappaleet ovat usein hyvin raskaita, mutta silti "tanssittavia", albumi sisältää myös kaksi kaunista balladia. Henkilökohtaisesti tämä on mielestäni parasta Rammsteinia tähän mennessä.» 
> 
> 

Rammstein jatkoi esiintymisiä vuonna 2010 muun muassa Pohjoismaissa. Rammsteinin kappale Liebe Ist Für Alle Da vuoti kesällä nettiin ilmeisesti Saksassa pidetystä lehdistötilaisuudesta, ja levy-yhtiö sulki muutamia fanisivustoja.

Rammstein sai kesällä Tukholmassa valmiiksi uusia kappaleita, joista arvioitiin tulevan levylle yksitoista. Rammstein on kuvannut myös uuden kappaleen videon, antanut kuvia ja tehnyt haastatteluja.

Kitaristi Richard Kruspe kertoi Kerrang!-lehden haastattelussa olleen hajoamaisillaan äänittäessä kuudetta studioalbumia. Kruspe sanoi levyn olleen yksi suurimmista vuoristoradoista heidän kaikkien elämässä. He riitelivät yrittäessään saada levyä valmiiksi. Kruspe kuitenkin myönsi, että niin pitikin olla, muuten he eivät olisi Rammstein. Tuolloin vielä nimeämätön 11 kappaletta sisältävä albumi oli valmis, ja sitä on sanottu "Rammsteinin mustaksi albumiksi". Levyn lopullinen kappalelista julkaistiin elokuussa 2009.

Yhtye ilmoitti syyskuussa 2009 kotisivullaan uuden singlensä olevan nimeltään Pussy. Se julkaistiin kahden raidan digipackinä, levyn B-puolella on kappale "Rammlied". Musiikkivideon ohjaajana toimi Mann Gegen Manninkin ohjannut Jonas Åkerlund. Pussy-kappaleen videosta julkaistiin syyskuussa traileri, ja sitä esitettiin muun muassa Saksan televisiossa. Musiikkivideon sisältö on hyvin eroottinen, mihin kappaleen nimikin viittaa.

RockOne-musiikkilehdessä Paul paljasti tietoa tulevasta albumista, kuten albumin nimen "Liebe ist für alle da" (Rakkautta on kaikille). Albumilta julkaistavat singlet oli tarkoitus varustaa bonuskappaleilla ja LIFADista julkaista erikoisversio, joka sisältää kolme bonusraitaa. Seuraava single oli "Ich tu dir weh "(Minä satutan sinua).

Rammsteinin syksyllä 2009 julkaistun kuudennen studioalbumin nimi on *Liebe ist für alle da*.

Rammstein tuli Suomeen Hartwall Areenalle 22. helmikuuta 2010. 

Levyn ensimmäisen singlen "Pussyn" musiikkivideo julkaistiin Visit-X] nimisellä seksivideochat-sivustolla.

Pussy-single nousi lokakuussa 2009 Suomen virallisella listalla ensimmäiseksi, samoin Saksassa ensimmäiseksi, Itävallassa neljänneksi, Belgiassa seitsemänneksi, Sveitsissä kahdenneksitoista ja Britanniassa sijalle 95. Pussyn musiikkivideon kävi ensimmäisellä viikolla katsomassa Visit-X -nimisellä seksivideochat-sivustolla 6,5 miljoonaa ihmistä.

Albumi debytoi Suomen virallisen listan piikkipaikalla. 15. lokakuuta 2009 Liebe ist für alle da -levyn ennakkomyynti ylitti Suomessa platinarajan, joka on Suomessa ulkomaisilla artisteilla 20 000 myytyä levyä.

Levy julkaistiin lokakuussa 2009 muun muassa Saksassa ja Suomessa. Kappaleesta Ich tu dir weh julkaistiin joulukuussa 2009 musiikkivideo Visit-X:n sivulla.

Kokoonpano
----------

* Till Lindemann – laulu
* Richard Z. Kruspe – soolokitara, taustalaulu
* Paul H. Landers – kitara, taustalaulu
* Oliver "Ollie" Riedel – basso
* Christoph "Doom" Schneider – rummut
* Christian "Flake" Lorenz – koskettimet

Arvostelut
----------

* Allmusic: 4/5 tähteä
* BBC Music: *erittäin positiivinen*
* Consequence of Sound: 3.5/5 tähteä
* Desibeli.net: 3/5 tähteä
* Imperiumi: 8½/10
* Soundi: 2/5 tähteä

Lähteet
-------

1. 1 2  Musiikkituottajat: Rammstein – Liebe ist für alle da
2. ↑  Keith Caulfield: 'New Moon' Rises To No. 1 on Billboard 200 *billboard.com*.  28.10.2009. Viitattu 21.12.2016. (englanniksi)
3. ↑  Albumin nimi varmistui!  6.9.2009. rammstein-hq.com. Viitattu 6.9.2009.
4. 1 2  Rammstein: Liebe ist für alle da!  8.9.2009. rammstein.com.  Arkistoitu 11.9.2009. Viitattu 8.9.2009.
5. ↑  Rammstein tour 2009 rammstein.com.  Arkistoitu 18.6.2009. Viitattu 17.6.2009. (englanniksi)
6. ↑  Rammstein: Rammstein lipunmyynti rammstein.com. Viitattu 17.6.2009. (saksaksi)
7. ↑  Rammstein-HQ: Emanuel Fialik Metal Hammerin haastattelussa rammstein-hq.com. Viitattu 17.6.2009.
8. ↑  Rammstein: Additional concerts in planning  24.6.2009. rammstein.com.  Arkistoitu 17.9.2009. Viitattu 2.9.2009. (englanniksi)
9. ↑  Rammstein-HQ: "Liebe ist für alle da" leviää netissä  16.7.2009. rammstein-hq.com. Viitattu 2.9.2009.
10. ↑  Rammstein: New album in sight!  4.8.2009. rammstein.com.  Arkistoitu 16.8.2009. Viitattu 2.9.2009. (englanniksi)
11. ↑  Rammstein-HQ: Richard ja Flake tuoreessa MetalHammerissa  8.8.2009. rammstein-hq.com. Viitattu 2.9.2009.
12. ↑  V2: Metal Hammer analysoi Rammsteinin tulevan tuotoksen, lue ja hämmästy!  21.8.2009. v2.fi. Viitattu 2.9.2009.
13. ↑  Rammstein: 1st single "Pussy"  1.9.2009. rammstein.com.  Arkistoitu 4.9.2009. Viitattu 2.9.2009. (englanniksi)
14. ↑  Rammstein-HQ: Albumin nimi varmistui!  6.9.2009. rammstein-hq.com. Viitattu 6.9.2009.
15. ↑  Imperiumi: Rammstein Suomeen helmikuussa  14.9.. imperiumi.net. Viitattu 14.9.2009.
16. ↑
17. ↑  Affenknecht: Pussy listaykköseksi  1. lokakuuta 2009. fi.affenknecht.com.  Arkistoitu 4.12.2010. Viitattu 16.10.2009.
18. ↑  V2: Rammsteinille ennakkoon platinaa  15. lokakuuta 2009. v2.fi. Viitattu 16.10.2009.
19. ↑  Rammstein myi platinaa jo ennakkoon  16.10.. iltalehti.fi. Viitattu 16.10.2009.
20. ↑  Allmusic review (englanniksi)
21. ↑  BBC Music (englanniksi)
22. ↑  Consequence of Sound: Album review (englanniksi)
23. ↑  Rammstein: Liebe Ist Für Alle Da Viitattu 19.12.2022.
24. ↑  Rammstein: Liebe Ist Für Alle Da Viitattu 19.12.2022.
25. ↑  Rammstein: Liebe Ist Für Alle Da Viitattu 19.12.2022.

Aiheesta muualla
----------------

* Rammstein.de
* LIFAD.org

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Rammstein |
| --- |
|  |
| 
* Till Lindemann
* Christian Lorenz
* Christoph Schneider
* Richard Kruspe
* Oliver Riedel
* Paul Landers

 |
|  |
| Albumit | 
* *Herzeleid*
* *Sehnsucht*
* *Mutter*
* *Reise, Reise*
* *Rosenrot*
* *Liebe ist für alle da*
* *nimeämätön*
* *Zeit*

 |
|  |
| Singlet | 
* "Du riechst so gut"
* "Seemann"
* "Engel"
* "Du hast"
* "Das Modell"
* "Du riechst so gut '98"
* "Stripped"
* "Asche zu Asche"
* "Sonne"
* "Links 2-3-4"
* "Ich will"
* "Mutter"
* "Feuer frei!"
* "Mein Teil"
* "Amerika"
* "Ohne dich"
* "Keine Lust"
* "Benzin"
* "Rosenrot"
* "Mann gegen Mann"
* "Pussy"
* "Ich tu dir weh"
* "Haifisch"
* "Mein Land"
* "Mein Herz brennt"
* "Deutschland"
* "Radio"
* "Ausländer"
* "Zeit"
* "Zick Zack"

 |
|  |
| Kokoelmat | 
* Original Single Kollektion
* Made in Germany 1995–2011

 |
|  |
| Videotallenteet | 
* Live aus Berlin
* Lichtspielhaus
* Völkerball

 |
|  |
| Katso myös | 
* Rammsteinin diskografia
* Emigrate
* Feeling B
* First Arsch

 |

 |